স্টাফ রিপোর্টার ॥ লাখাই উপজেলার বামৈ-মুড়াকড়ি সড়কে যাত্রীবাহি বাস ও সিএনজি অটোরিকশা সংঘর্ষে একই পরিবারের শিশুসহ ৫ জন আহত হয়েছে। গতকাল শনিবার বিকালে এ দুর্ঘটনা ঘটে। আহত সূত্রে জানা যায, ব্রাহ্মণবাড়িয়া জেলার নাসিরনগর উপজেলার ফান্দ্রাউক গ্রামের রাসেল মিয়া স্বপরিবারে একটি সিএনজি অটোরিকশা নিয়ে ওই সড়ক দিয়ে চুনারুঘাটের মুড়ারবন্দ মাজারে আসছিলেন। সিএনজি অটোরিকশাটি ফুলবাড়ি ব্রীজের নিকট পৌছলে বিপরীত দিক থেকে আসা একটি যাত্রীবাহি বাসের সাথে সংঘর্ষ হয়। এতে সিএনজিটি উল্টে পাশের খাদে পড়ে যায়। গুরুতর আহত অবস্থায় রাসেল মিয়া (৩০), তার স্ত্রী সালমা আক্তার (২৫) ও পুত্র রিফাত (৩)কে হবিগঞ্জ সদর হাসপাতালে ভর্তি করা হয়।